Lviv

Lviv ( ;  ; ) ialah bandar terbesar di barat Ukraine serta bandar ketujuh terbesar negara secara keseluruhan, dengan jumlah penduduk sebanyak 720,383 orang (anggaran 2021). Lviv berperanan sebagai salah satu pusat-pusat budaya utama Ukraine.

Sejarah 
Kota ini didirikan pada abad ke-13 dan mulai memperoleh hak-hak sebagai kota pada 1353. Pada masa itu, kota ini dimiliki oleh puak Poland, tetapi didirikan oleh orang Rutenia (sebangsa suku Ukraine). Kemudian, ketika Polanda dipecahkan antara kaum Prusia, Austria dan Rusia pada 1772, kota ini jatuh ke dalam kekuasaan bangsa Austria dan dijadikan ibu kota kerajaan Galicia  dan Lodomeria. Pada 1914, ketika awal Perang Dunia I, kota ini dikepung oleh tentera Rusia tetapi tidak berjaya ditakluki. Pada 1918, kota ini menjadi tempat diproklamasikan "Republik Ukraine Barat" dengan Lviv sebagai ibu kota. Namun begitu, dengan kota ini memiliki penduduk Poland majoriti, diserahkan kepada Poland yang baru merdeka. Kota ini lalu dikenal oleh mereka dengan nama Lwów.

Perang Dunia II 
Pada 1939, Polandia dibahagikan antara pihak Jerman dan Kesatuan Soviet. Kota Lwów diserahkan ke tangan Soviet dan dimasukkan ke dalam Republik Sosialis Soviet Ukraine. Selepas itu, warga Poland di Lviv diusir dari situ. Pada 1941, pihak Jerman Nazi menakluki kota ini semula. Kota ini menjadi tempat utama Holokus, dengan penduduk Yahudi secara asasnya hampir dilenyapkan hingga hanya beberapa ratus orang yang terselamat pada 1945 berbanding lebih kurang 100,000 orang pada 1939. Pada 1945, Garisan Curzon ditetapkan, menjadikan status kota ini ditetapkan lalu dimasukkan ke Ukraine. Penduduk Poland yang masih ada diusir ke kawasan baharu Poland, terutamanya ke Breslau (Wrocław).

Geografi 
Lviv berada di kawasan pinggir tanah tinggi Roztochia, kira-kira 70 kilometer (43 batu) dari sempadan Poland dan 160 kilometer (99 batu) dari pergunungan timur Carpathia. Ketinggian purata Lviv ialah 296 meter (971 kaki) di atas permukaan laut. Titik tertinggi adalah Vysokyi Zamok (Istana Tinggi), 409 meter (1342 kaki) di atas permukaan laut. Istana ini mempunyai pemandangan pusat bandar yang bersejarah dengan gereja-gereja berkubah hijau yang unik dan seni bina yang rumit.

Kawasan kota lama berada di kaki Istana Tinggi di tebing Sungai Poltva. Pada abad ke-13, sungai itu digunakan sebagai laluan pengangkutan barangan. Pada awal abad ke-20, Poltva ditutup di kawasan aliran melalui kota; sungai mengalir tepat di bawah jalan pusat Lviv, Freedom Avenue (Prospect Svobody), serta Teater Opera dan Balet Lviv.

Iklim

Rujukan

Pautan luar 

  

 
Bandar raya di Ukraine